
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1512 

14 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της από 27 Μαΐου 2003 ΣΣΕ 
που αφορά τους περιοδεύοντες πωλητές, περιο- 
δεύοντες πωλητές-οδηγούς και περιοδεύοντες 

προωθητές πωλήσεων Ν. Ηρακλείου Κρήτης. 1 

Τροποποίηση της συστατικής πράξης της Δημοτικής 
Επιχείρησης Τουριστικής Ανάπτυξης Κομοτηνής 

(ΔΕΤΑΚΟΜ). 2 

Παραχώρηση έρευνας και διαχείρισης του Γεωθερμι- 
κού Πεδίου χαμηλής ενθαλπίας, στην περιοχή Αε¬ 
ροδρομίου «ΜΑΚΕΔΟΝΙΑ», του Δήμου Θέρμης, Ν. 
Θεσσαλονίκης στην Υπηρεσία Πολιτικής Αεροπο¬ 
ρίας του Υπουργείου Μεταφορών και Επικοινωνιών 3 
Τροποποίηση της συστατικής πράξης της Δημοτικής 
Επιχείρησης με την επωνυμία «Δημοτική Επιχείρη¬ 


ση Παιδικών Σταθμών» του Δήμου Σερρών. 4 

Τροποποίηση της συστατικής πράξης του Δημοτικού 
Οργανισμού Τουρισμού Δήμου Καρπάθου. 5 


Σύσταση Νομικού Προσώπου με την επωνυμία «Πολι¬ 
τιστικός Οργανισμός Δήμου Καλυμνίων (Δ.Ο.Π.)». 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Μπατσακούτσα Ασημίνα 


του Γεωργίου. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην 1117/1.9.2003 απόφαση του 
Υπουργού Εργασίας και Κοινωνικών Ασφαλίσεων .. 8 


ΑΠΟΦΑΣΕΙΣ 

Αριθ. 16079 (1) 

Κήρυξη υποχρεωτικής της από 27 Μαΐου 2003 ΣΣΕ που 
αφορά τους περιοδεύοντες πωλητές, περιοδεύοντες 
πωλητές-οδηγούς και περιοδεύοντες προωθητές πω¬ 
λήσεων Ν. Ηρακλείου Κρήτης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1.Τιςδιατάξειςτηςπαρ.2του άρθρου ΙΙτουΝ. 1876/90. 


2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 26 Σεπτεμβρίου 2003. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 27 Μαΐου 2003 
ΣΣΕ που αφορά τους περιοδεύοντες πωλητές, περιοδεύ- 
οντες πωλητές-οδηγούς και περιοδεύοντες προωθητές 
πωλήσεων Ν. Ηρακλείου Κρήτης για όλους τους εργοδό¬ 
τες και εργαζομένους του επαγγέλματος στον κλάδο που 
αφορά αυτή. 

2) Η ισχύς της απόφασης αυτής αρχίζει από 20.6.2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 4576 (2) 

Τροποποίηση της συστατικής πράξης της Δημοτικής Επι¬ 
χείρησης Τουριστικής Ανάπτυξης Κομοτηνής (ΔΕΤΑ¬ 
ΚΟΜ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δημοτικού και Κοι¬ 
νοτικού Κώδικα (Π.Δ.410/95). 

2. Την 25027/9.4.84 απόφαση του Υπουργού Εσωτερι¬ 
κών που δημοσιεύθηκε στο ΦΕΚ 244/Β/19.4.84, καθώς και 
την 29742/23.5.89 εγκύκλιο του Υπουργείου Εσωτερικών. 

3. Τη 1168/24.3.97 απόφασή μας με την οποία συστή- 
θηκε η Δημοτική Επιχείρηση Τουριστικής Ανάπτυξης Κο¬ 
μοτηνής και δημοσιεύθηκε στο ΦΕΚ 323/Β/21.4.97. 

4. Την 3580/31.7.2001 απόφασή μας με την οποία αυξή¬ 
θηκε το κεφάλαιο της Επιχείρησης από 100.000.000 δρχ. 
σε 200.000.000 δρχ. (586.940,57€) καιδημοσιεύθηκεστο 
ΦΕΚ 1067/Β/20.8.01. 

5. Την οικονομοτεχνική μελέτη στην οποία αιτιολογείται 
η ανάγκη αύξησης κεφαλαίου της ΔΕΤΑΚΟΜ. 

6. Την 100/2002 απόφαση του Δημοτικού Συμβουλίου 
του Δήμου Κομοτηνής, με την οποία αυξάνει το κεφάλαιο 
της Επιχείρησης κατά 350.000 €, αποφασίζουμε: 

Τροποποιούμε την παρ.6 της 1168/24.3.97 απόφασή 
μας, ως εξής: 

Το κεφάλαιο της Επιχείρησης ανέρχεται σε ύψος 
936.940,57 €. 

Από τις διατάξεις της ανωτέρω απόφασης προκαλείται 
δαπάνη σε βάρος του προϋπολογισμού του Δήμου Κομο¬ 
τηνής για το τρέχον έτος 350.000,00 €. 

Για την κάλυψη της ανωτέρω δαπάνης έχει εγγράφει 
σχετική πίστωση στον προϋπολογισμό του Δήμου Κομο¬ 
τηνής στον Κ.Α.212.9ζ, όπως προκύπτει από την 
18211/30.6.2003 βεβαίωση του Οικονομικού Τμήματος 
του Δήμου Κομοτηνής. 

Κατά τα λοιπά ισχύει η 1168/24.3.1997 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2003 

Ο Γεν. Γραμματέας Περιφέρειας 
ΖΑΦΕΙΡΗΣ ΣΑΚΕΛΛΑΡΗΣ 

-♦- 

Αριθ. οικ. 6506 (3) 

Παραχώρηση έρευνας και διαχείρισης του Γεωθερμικού 
Πεδίου χαμηλής ενθαλπίας, στην περιοχή Αεροδρομί¬ 
ου «ΜΑΚΕΔΟΝΙΑ», του Δήμου Θέρμης, Ν. Θεσσαλονί¬ 
κης στην Υπηρεσία Πολιτικής Αεροπορίας του Υπουρ¬ 
γείου Μεταφορών και Επικοινωνιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τον Νόμο 2503/1997 (ΦΕΚ 107Α/30.5.1997) « Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τοπική Αυτοδιοίκηση και άλλες διατάξεις». 

2. Τον Νόμο 3175/2003 (ΦΕΚ207Α/29.8.2003) «Αξιοποί¬ 
ηση του Γεωθερμικού Δυναμικού, τηλεθέρμανση και άλ¬ 
λες διατάξεις». 

3. Το Νόμο 2244/94 (ΦΕΚ 168 Α/7.8.94) «Ρύθμιση θεμά¬ 
των ηλεκτροπαραγωγής από ανανεώσιμες πηγές ενέρ¬ 
γειας και από συμβατικά καύσιμα και άλλες διατάξεις» και 
συγκεκριμένα το άρθρο 8 αυτού. 

4. Το Νόμο 2773/99 (ΦΕΚ 268Α/1999) «Απελευθέρωση 
της αγοράς ηλεκτρικής ενέργειας - ρύθμιση θεμάτων 
ενεργειακής πολιτικής και άλλες διατάξεις». 

5. Το Νόμο 2647/98 (ΦΕΚ 237Α/22.10.98) «Μεταβίβαση 
αρμοδιοτήτων στις Περιφέρειες και την αυτοδιοίκηση και 
άλλες διατάξεις». 

6. Την 1814/4.3.99 Απόφαση του Γενικού Γραμματέα 
της Περιφέρειας Κεντρικής Μακεδονίας «Κατανομή με- 
ταβιβασθεισών αρμοδιοτήτων Υπουργείων στις Διευθύν¬ 
σεις της Περιφέρειας Κεντρικής Μακεδονίας» σε εφαρ¬ 
μογή του Ν. 2647/98. 

7. Το Ν.Δ. 210/1973 (ΦΕΚ 277Α) «Περί Μεταλλευτικού 
Κώδικα» και ειδικότερα τα άρθρα 2 παρ.1 και 143 αυτού. 


8. Το Νόμο 1256/1982 (ΦΕΚ 65Α/82) και ειδικότερα το 
άρθρο 1 παρ.6 αυτού, περί καθορισμού του Δημόσιου Το¬ 
μέα. 

9. Το Νόμο 1340/1983 (ΦΕΚ35Α/83) «Τροποποίηση δια¬ 
τάξεων Ν .Δ. 714/1970, περί Ιδρύσεως Διευθύνσεως εναέ¬ 
ριων Μεταφορών παρά το Υπουργείο Συγκοινωνιών και 
οργανώσεως της Υπηρεσίας Πολιτικής Αεροπορίας». 

10. ΤηνΔ8/Α/21648/2491/4.6.2003 αίτηση της Υπηρε¬ 
σίας Πολιτικής Αεροπορίας, με συνημμένα τα απαιτού- 
μενα δικαιολογητικά, όπως προκαταρκτική γεωλογική 
μελέτη, προμελέτη σκοπιμότητας, σχεδιαγράμματα 
του αιτούμενου γεωθερμικού χώρου, τίτλο ιδιοκτησίας 
κλπ. 

11. Το 3644/3.7.2003 έγγραφό μας προς το ΙΓΜΕ, προ- 
κειμένου να γνωμοδοτήσει για το θέμα σύμφωνα με το 
υφιστάμενο νομικό πλαίσιο για το αντικείμενο. 

12. Την 5186/28.7.2003 γνωμοδότηση του ΙΓΜΕ για την 
αξιοποίηση του γεωθερμικού πεδίου, στο αεροδρόμιο 
«ΜΑΚΕΔΟΝΙΑ», από την Υπηρεσία Πολιτικής Αεροπο- 
ρίας. 

13. Το Φ.550/687830/Σ.666/9.5.2003 έγγραφο του Γενι¬ 
κού Επιτελείου Αεροπορίας, Κλάδος Γ - Δ/νση 5, Τμ. 4, 
που αφορά το θέμα. 

14. Την οικ 4201/1.7.2003 Απόφαση του Γενικού Γραμ¬ 
ματέα της Περιφέρειας Κεντρικής Μακεδονίας για την 
«τροποποίηση της μεΑ.Π. οικ 3862/13.7.2001 απόφασης 
για την ΓΕΩΕΡΕΥΝΑΟ.Ε.», όσον αφορά την εκμισθωμένη 
έκταση. 

15. Το άρθρο 2 παρ.θ του Νόμου 3175/2003 (ΦΕΚ 
207Α/29.8.2003) περί ορισμού: «Διαχείριση του γεωθερ¬ 
μικού πεδίου είναι το σύνολο των δραστηριοτήτων που 
αποσκοπούν στην παραγωγική εξόρυξη του γεωθερμι¬ 
κού ρευστού, την ορθολογική αξιοποίηση του προϊόντος 
...» καθώς και το άρθρο 4 παρ.5 αυτού ότι: «Η διαχείριση 
του γεωθερμικού πεδίου περιλαμβάνει το σύνολο των 
δραστηριοτήτων, χρήσεων και εφαρμογών που απαιτεί η 
ολοκληρωμένη ορθολογική αξιοποίηση του για γεωργική, 
οικιστική, βιοτεχνική, βιομηχανική και ηλεκτροπαραγωγι- 
κή εκμετάλλευση». 

16. Την ανάπτυξη και αξιοποίηση των γεωθερμικών πε¬ 
δίων, γεωθερμικού δυναμικού χαμηλής ενθαλπίας, στα 
πλαίσια ανάπτυξης των ανανεώσιμων πηγών ενέργειας 
της Περιφέρειας Κεντρικής Μακεδονίας, αποφασίζουμε: 

1. Την παραχώρηση της έρευνας και διαχείρισης του γε¬ 
ωθερμικού πεδίου χαμηλής ενθαλπίας, σε έκταση που 
βρίσκεται εντός του Αεροδρομίου «ΜΑΚΕΔΟΝΙΑ», στην 
περιοχή Δ. Θέρμης, Ν. Θεσσαλονίκης, στην Υπηρεσία Πο¬ 
λιτικής Αεροπορίας, του Υπουργείου Μεταφορών και Επι¬ 
κοινωνιών. 

Η περιοχή παραχώρησης ορίζεται από τις παρακάτω 
αζιμουθιακές συντεταγμένες: 


X 

Ψ 

Α: -1.825 

-25.770 

Β: 250 

-27.850 

Γ: 440 

-27.300 

Δ: 2.100 

-25.650 

Ε: 1.600 

-24.980 

Ζ: 1.370 

-24.750 

Η: 500 

-24.000 


εξαρτημένες από το ΚΦΧ «Θεσσαλονίκης» κλ. 
1:100.000 (Φ=40°45'καιλ=-0°45'). 

Το εμβαδόντης ανωτέρω έκτασης που περιγράφεται με 
τα στοιχεία ΑΒΓΔΕΖΗ είναι 7.760,675 στρέμματα και ανα- 

παρίσταται στο ΚΦΧ της ΓΥΣ όπως αναφέρθηκε. Το ΦΧ 
της «Θεσσαλονίκης» κλ. 1:100.000 αποτελεί αναπόσπα¬ 
στο τμήμα της παρούσας. 

Η Υπηρεσία Πολιτικής Αεροπορίας θα κάνει χρήση του 
εκλυόμενου γεωθερμικού δυναμικού (θερμό νερό με θερ¬ 
μοκρασία μεγαλύτερη των 25 βαθμών Κελσίου) για την 
θερμοενεργειακή κάλυψη των αναγκών στις νέες κτιρια- 
κές εγκαταστάσεις του αεροδρομίου «ΜΑΚΕΔΟΝΙΑ». Η 
ευρύτερη περιοχή στην οποία συμπεριλαμβάνεται και η 
θέση των γεωτρήσεων έχει απαλλοτριωθεί για τις ανά¬ 
γκες της Πολεμικής Αεροπορίας. 

Η ενδεικτική θέση της γεωθερμικής γεώτρησης ορίζε¬ 
ται από τις κάτωθι συντεταγμένες εξαρτημένες από το 
ΚΦΧ «Θεσσαλονίκης» κλ. 1:100.000 (Φ=40° 45' και λ=-0° 
45'). 

Χ= 1.900 και Ψ=-25.600 

2. Την τήρηση από την Υπηρεσία Πολιτικής Αεροπορίας 
των παρακάτω 

ΟΡΩΝ ΕΡΕΥΝΑΣ ΚΑΙ ΔΙΑΧΕΙΡΙΣΗΣ ΤΟΥ ΓΕΩΘΕΡΜΙ¬ 
ΚΟΥ ΔΥΝΑΜΙΚΟΥ 

2.1 Διάρκεια παραχώρησης 

Η διάρκεια έρευνας ορίζεται σε πέντε χρόνια με δικαίω¬ 
μα μονομερούς παράτασης από την Υ.Π.Α. για δύο (2) επί 
πλέον έτη. 

Η διάρκεια διαχείρισης ορίζεται σε εικοσιπέντε (25) 
χρόνια μετά την ολοκλήρωση της έρευνας με δικαίωμα 
μονομερούς παράτασης από την Υ.Π.Α. για πέντε (5) επί 
πλέον έτη. 

Η τυχόν παράταση της διάρκειας έρευνας ή διαχείρι¬ 
σης είναι μονομερής και κοινοποιείται στο Γενικό Γραμ- 
ματέατης Περιφέρειας ένα (1) μήνα πριν τη λήξη της διο¬ 
ρίας. 

2.2 Έρευνα και Διαχείριση 

Μετά την εκτέλεση της γεωθερμικής γεώτρησης που 
αναφέρεται παραπάνω και την ολοκλήρωση της έρευνας, 
η Υ.Π.Α. υποβάλλει (εις διπλούν) στη Δ/νση Σχεδιασμού 
και Ανάπτυξης της Περιφέρειας Κεντρικής Μακεδονίας, 
μελέτη με τα αποτελέσματα των ερευνητικών εργασιών 
και συγκεκριμένα: 

- τα τεχνικά χαρακτηριστικά της γεώτρησης 

- τα ποιοτικά και ποσοτικά χαρακτηριστικά του γεωθερ¬ 
μικού ρευστού 

- αξιολόγηση των παραπάνω δεδομένων 

- λεπτομερή περιγραφή των προτεινόμενων έργων για 
τη διαχείριση του γεωθερμικού δυναμικού. 

- Τα παραπάνω συνοδεύονται με τους απαιτούμενους 
χάρτες και διαγράμματα. 

2.3 Η Υ.Π.Α. υποχρεούται να ερευνά και να διαχειρίζεται 
το γεωθερμικό δυναμικό του Γεωθερμικού Πεδίου, σύμ¬ 
φωνα με τους κανόνες της επιστήμης και της τεχνικής, με 
τις οδηγίες ειδικών επιστημόνων και τις διατάξεις της 
ισχύουσας νομοθεσίας, ήτοι του Μεταλλευτικού Κώδικα, 
Ν.Δ. 210/1973 - ΦΕΚ277Α/5.10.1973 και 295Α/24.10.1973 
κανονισμό μεταλλευτικών και λατομικών εργασιών (ΦΕΚ 
931Β/31.12.1984), Ν. 4844/30 - (ΦΕΚ 268Α/4.8.1930) και 
Ν. Νόμο 3175/2003 (ΦΕΚ 207Α/29.8.2003). 

2.4 Η περιφέρεια Κεντρικής Μακεδονίας καμία ευθύ¬ 
νη φέρει ή αναλαμβάνει έναντι της Υ.Π.Α., για την επάρ¬ 
κεια ή την ανεπάρκεια παροχής γεωθερμικού ρευστού 
σε σχέση με το μέγεθος και τυχόν μελλοντική επέκταση 
της δραστηριότητας της ή ακόμα σε περίπτωση απώ¬ 
λειας αυτού, λόγω φυσικών μεταβολών (σεισμοί, ρήγ¬ 
ματα κ.λπ.). 


2.5 Εάν απάτην έρευνα ή και τη διαχείριση του γεωθερ¬ 
μικού δυναμικού προκύψουν επιπτώσεις, ικανές να βλά¬ 
ψουν άμεσα ή έμμεσα τη δίαιτα, την παροχή ή την ποιό¬ 
τητα νερού ιαματικών πηγών ή ανακύψουν διαφορές με¬ 
ταξύ φορέων έρευνας και εκμετάλλευσης γεωθερμικού 
δυναμικού και φορέων εκμετάλλευσης ιαματικών πηγών, 
αυτές ρυθμίζονται με απόφαση του Γενικού Γραμματέα 
της Περιφέρειας Κεντρικής Μακεδονίας, σύμφωνα με τις 
διατάξεις του Νόμου 3175/2003 (ΦΕΚ207Α/29.8.2003). 

2.6 Ο Γενικός Γραμματέας της Περιφέρειας Κεντρικής 
Μακεδονίας μπορεί να εκδώσει απόφαση διακοπής της 
άντλησης γεωθερμικού ρευστού από γεωτρήσεις, εφό¬ 
σον αποδεδειγμένα από την εκμετάλλευσή τους, τίθεται 
σε κίνδυνο πρώτον η δίαιτα, η παροχή ή η σταθερότητα 
της θερμοκρασίας γειτονικών γεωθερμικών παραγωγι¬ 
κών γεωτρήσεων που προϋπήρχαν της παρούσης από¬ 
φασης. 

2.7 Η ανάκτηση του μέγιστου δυνατού ποσοστού θερ¬ 
μικής ενέργειας του γεωθερμικού ρευστού, κατά τρόπο 
ώστε, η θερμοκρασία εξόδου από τις κάθε είδους εγκα¬ 
ταστάσεις χρησιμοποίησης του γεωθερμικού ρευστού, 
να είναι κάτω των 25° Ο, αποτελεί υποχρέωση της Υ.Π.Α., 
σύμφωνα με την ισχύουσα νομοθεσία. 

2.8 Μετά την λήξη της έρευνας και την πιστοποίηση βε¬ 
βαιωμένου γεωθερμικού πεδίου, η Υ.Π.Α. θα υποβάλλει 
μέσα σε τρεις (3) μήνες επαρκή οικονομοτεχνική μελέτη 
διαχείρισης του πεδίου. 

2.9 Για λόγους ασφαλείας πτήσεων, κατά το στάδιο της 
έρευνας, επιβάλλεται η σήμανση τόσο του γεωτρύπανου 
με την τοποθέτηση στο υψηλότερο σημείο του, φωτός 
εμποδίου κόκκινου χρώματος, που να παρέχει τουλάχι¬ 
στον 10 οαηάθΙαε ερυθρού φωτός προς κάθε κατεύθυν¬ 
ση, όσο και της μόνιμης εγκατάστασης του οικίσκου 
ύψους δύο (2) μέτρων. 

2.10 Η Υ.Π.Α. θα μεριμνά για την επανεισαγωγή του γε¬ 
ωθερμικού ρευστού, μετά τη χρήση του, στην ειδικά προς 
τούτο κατασκευασμένη γεώτρηση (Βθίη)ΘθΙΙοη), ενώ απα¬ 
γορεύεται η χρήση χημικών αντικαθαλωτικών. Επιτρέπε¬ 
ται η αποτροπή καθαλάτωσης μόνο με μηχανικούς ή άλ¬ 
λους φυσικούς τρόπους. 

2.11 Για τη μέτρηση της κατανάλωσης σε κυβικά μέτρα 
(πι3) του εξερχόμενου από τις γεωθερμικές παραγωγικές 
γεωτρήσεις γεωθερμικού ρευστού, η Υ.Π.Α. υποχρεούται 
στην εγκατάσταση ειδικών υδρομετρητών υψηλής θερ¬ 
μοκρασίας. 

2.12Καθόλητη διάρκεια της εκμετάλλευσης η Υ.Π.Α. εί¬ 
ναι υποχρεωμένη να μεριμνά για την υγεία και την ασφά¬ 
λεια των εργαζομένων, των διαβατών και περίοικων και 
την ασφάλεια των παρακείμενων ιδιοκτησιών τρίτων. 

2.13 Επίσης, η Υ.Π.Α. υποχρεούται να λαμβάνει όλα τα 
απαραίτητα μέτρα για την προστασία του περιβάλλοντος 
και την αποφυγή μόλυνσης του εδάφους και των υδάτων 
της περιοχής. Ειδικότερα θα πρέπει να καθοριστεί με βά¬ 
ση τα υδρογεωλογικά χαρακτηριστικά της περιοχής, ζώ¬ 
νη προστασίας των υπόγειων υδροφορέων, παρακείμε¬ 
νων λιμνών κ.λπ. από τις εγκαταστάσεις χρήσης του γεω¬ 
θερμικού ρευστού. 

2.14 Κατά την έρευνα και διαχείριση του Γεωθερμικού 
Δυναμικού, απαιτείται Έγκριση Περιβαλλοντικών Όρων 
για την προστασία του περιβάλλοντος. Σε κάθε περίπτω¬ 
ση απαγορεύεται η έναρξη της διαχείρισης του Γεωθερ- 
μικού Δυναμικού πριν από την έκδοση Έγκρισης Περι¬ 
βαλλοντικών Όρων, με Απόφαση του Γ ενικού Γ ραμματέα 

της Περιφέρειας Κεντρικής Μακεδονίας, ύστερα από 
εγκεκριμένη από τη Δ/νση Περιβάλλοντος και Χωροτα¬ 
ξίας της Περιφέρειας Μελέτη Περιβαλλοντικών Επιπτώ¬ 
σεων, όπως αυτή προβλέπεται από το υφιστάμενο θεσμι¬ 
κό πλαίσιο. 

2.15 Η παραγωγική γεώτρηση στην περιοχή της Υ.Π.Α. 
πρέπει να απέχει ικανή απόσταση από ενδεχομένως υπάρ- 
χουσες γεωθερμικές γεωτρήσεις υπό εκμετάλλευση, ώστε 
να είναι εφικτή η δυνατότητα άντλησης από τη γεώτρηση 
γεωθερμικού νερού με παροχή αρκετή για το σκοπό της εκ¬ 
μετάλλευσης. Μετά από δοκιμές άντλησης θα καθοριστούν 
από το Ι.Γ.Μ.Ε. επακριβώς οι παράμετροι απόσταση - πα¬ 
ροχή, σε συνδυασμό πάντα με τα αποτελέσματα από την 
παρακολούθηση των ήδη υπό εκμετάλλευση γεωτρήσεων. 

2.16 Η Υ.Π.Α. δεν έχει δικαίωμα να παραχωρήσει ή μι¬ 
σθώσει ολικώς ή μερικώς τα δικαιώματα που απορρέουν 
από τη απόφαση αυτή, ούτε να τα εκχωρήσει ή να τα με¬ 
ταβιβάσει με οποιονδήποτε τρόπο, τύπο ή μορφή προς 
οποιοδήποτε φυσικό ή νομικό πρόσωπο. 

2.17 Η Υ.Π.Α. δικαιούται να παραιτηθεί της παραχώρη¬ 
σης αυτής αζημίως οποτεδήποτε θελήσει, με δήλωσή της 
προς το Γενικό Γραμματέα της Περιφέρειας Κεντρικής 
Μακεδονίας, εφόσον έχει εκπληρώσει όλες τις υποχρεώ¬ 
σεις. 


2.18 Επιτρέπεται η εκτέλεση γεωτρήσεων μόνο από το 
Δημόσιο για καθαρά ερευνητικούς σκοπούς και με την 
προϋπόθεση να μην παρακωλύεται η διαχείριση από την 
Υ.Π.Α. 

2.19 Επίσης, η Υ.Π.Α. με δική της ευθύνη και έξοδα υπο- 
χρεούται να συντηρεί τις γεωθερμικές γεωτρήσεις (ερευ¬ 
νητικές - παραγωγικές - επανέγχυσης). 

2.20 Σε περίπτωση που ανακαλυφθεί στο συγκεκριμένο 
γεωθερμικό πεδίο μετάλλευμα εξαιρετικής, κατά την κρί¬ 
ση του Γενικού Γραμματέα της Περιφέρειας Κεντρικής 
Μακεδονίας, σημασίας για την Εθνική Οικονομία, μπορεί 
το παραχωρούμενο δικαίωμα διαχείρισης γεωθερμικού 
δυναμικού να περιοριστεί. 

3. Με την παρούσα καταργείται η με Α.Π. 5122/ 
25.8.2003 Απόφαση του Γενικού Γ ραμματέα της Περιφέ¬ 
ρειας Κεντρικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Σεπτεμβρίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Αριθ.13118 (4) 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «Δημοτική Επιχείρηση Παι¬ 
δικών Σταθμών» του Δήμου Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ/τος 
410/1995. 

2. Τις διατάξεις του άρθρου 11 παρ. 23 Ν. 2503/1997. 

3. Την ΕΣ/8909/5.5.1995 απόφαση του Περιφερειακού 
Δ/ντή Ν. Σερρών (ΦΕΚ 426/τ.Β'/17.5.1995) όπως τροπο¬ 
ποιήθηκε μεταγενέστερα με τις 13628/11.7.1997 (ΦΕΚ 
613/τ.Β'/22.7.1997), 8816/25.5.1998 (ΦΕΚ 567/τ.Β/1998') 
και 3535+3534+3533/1.4.1999 αποφάσεις του Γενικού 
Γραμματέα Περιφέρειας Κεντρικής Μακεδονίας, με την 
οποία συστήθηκε στο Δήμο Σερρών Δημοτική Επιχείρηση 
με την επωνυμία «Δημοτική Επιχείρηση Παιδικών Σταθ¬ 
μών». 

4. Την 840/2003 απόφαση του Δημοτικού Συμβουλίου 
Σερρών περί τροποποίησης της συστατικής πράξης της 
ως άνω επιχείρησης. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου, αποφασίζουμε: 

Τροποποιούμε την ΕΣ/8909/5.5.1995 απόφαση του 
Περιφερειακό Διευθυντή Ν. Σερρών, όπως αυτή τροπο¬ 
ποιήθηκε μεταγενέστερα με τις 13628/11.7.1998, 
8816/25.5.1998 και 3535+3534+3533/1.4.1999 αποφά¬ 
σεις του Γενικού Γραμματέα Κεντρικής Μακεδονίας ως 
προς το άρθρο 3, ως εξής: 

Άρθρο 3 
ΔΙΟΙΚΗΣΗ 

1. Η επιχείρηση διοικείται από εννιαμελές (9) διοικητικό 
συμβούλιο, τα μέλη του οποίου ορίζονται μαζί με τους 
αναπληρωτές τους από το δημοτικό συμβούλιο, κατά την 
ακόλουθη διάκριση: 

α) τέσσερις (4) εκπρόσωποι του Δήμου, έκτων οποίων 
ο ένας (1) προέρχεται από τη μειοψηφία, 

β) έναν (1) εκπρόσωπο των εργαζομένων στην επιχεί¬ 
ρηση, εφόσον απασχολούνται σ’ αυτήν περισσότεροι από 
είκοσι (20) εργαζόμενοι, 

γ) έναν (1) εκπρόσωπο κοινωνικού φορέα της περιοχής 
και 

δ) τρεις (3) δημότες ή κατοίκους του Δήμου που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

Σε περίπτωση που στην επιχείρηση δεν απασχολούνται 
περισσότεροι από είκοσι εργαζόμενοι ορίζονται από το 
Δημοτικό Συμβούλιο ένας (1) αιρετός εκπρόσωπος του 
Δήμου. 

Το δημοτικό Συμβούλιο ορίζει από τα μέλη του Διοικητι¬ 
κού Συμβουλίου τον Πρόεδρο και τον Αντιπρόεδρό του. 

Κατά τα λοιπά ισχύουν η Ε.Σ/8909/5.5.1995 απόφαση 
του Περιφερειακού Διευθυντή Ν. Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 29 Σεπτεμβρίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


Αριθ. 8994 (5) 

Τροποποίηση της συστατικής πράξης του Δημοτικού 
Οργανισμού Τουρισμού Δήμου Καρπάθου. 

Η ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 9 του Ν. 2503/1997 (ΦΕΚ 
107/1997 τ.Α') «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις». 

2. Τις όμοιες του άρθρου 12τουΝ. 1188/81 όπωςαντι- 
καταστάθηκε με το άρθρο 26 του Ν. 1832/89 και την πα¬ 
ράγραφο 5 του άρθρου 8του Ν. 2307/95. 

3. Τις διατάξεις του άρθρου 8 παράγραφος 58 του Ν. 
2307/95. 

4. Τις διατάξεις του Ν. 1586/86 και του Ν. 2190/94. 

5. Τις διατάξεις του Π.Δ. 37.1/1987 και του Π.Δ. 22/1990. 

6. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

7. Την 4699/Β729.8.97 (ΦΕΚ 891/τ.Β/9.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων και Τ μημάτωντης Γ ενικής Δ/νσης της Περι¬ 
φέρειας στο Νομό Δωδ/σου». 

8. Την 140/2003 απόφαση Δημοτικού Συμβουλίου Καρ¬ 
πάθου, αποφασίζουμε: 

Τροποποιούμε την 9506/1999 απόφαση του Περιφερει¬ 
ακού Διευθυντή Δωδεκανήσου, που δημοσιεύθηκε στο 
ΦΕΚ 1882/τ.Β'/15.10.99 και συγκεκριμένα το άρθρο τέσ¬ 
σερα (4), όπως αυτό αναφέρεται στο σκεπτικό της από¬ 
φασης ως εξής: 

Άρθρο 4 

1. Ο Δημοτικός Οργανισμός Τουρισμού, διοικείται από 
9μελές Διοικητικό Συμβούλιο, αποτελούμενο από: 

α. Τον εκάστοτε Δήμαρχο Καρπάθου, σαν Πρόεδρο, ή 
Δημοτικό Σύμβουλο που θα ορίσει ο Δήμαρχος. 

β. Τρεις (3) Δημοτικούς Συμβούλους, που εκλέγονται 
από το Δημοτικό Συμβούλιο από τους οποίους ο ένας να 
είναι της μειοψηφίας. 

γ. Πέντε (5) δημότες της Καρπάθου, που ορίζονται από 
το Δημοτικό Συμβούλιο και έχουν σχέση με τον Τουρισμό. 

2. Το Διοικητικό Συμβούλιο εκλέγει ένα (1) από τα μέλη 
του, σαν Αντιπρόεδρο και ένα (1) σαν Γραμματέα. 

3. Η θητεία των μελώντου Διοικητικού Συμβουλίου είναι 
τετραετής. 

4. Το Νομικό Πρόσωπο, εκπροσωπείται στα δικαστήρια 
και σε κάθε Αρχή από τον Πρόεδρο και όταν αυτός απου¬ 
σιάζει ή κωλύεται, από τον Αντιπρόεδρο. 

5. Σε περίπτωση θανάτου, παραίτησης ή νομικού εμπο¬ 
δίου κάποιου μέλους, η συμπλήρωση του Διοικητικού 
Συμβουλίου του Νομικού Προσώπου, γίνεται ύστερα από 
σχετική απόφαση του Δημοτικού Συμβουλίου, αφού τη¬ 
ρηθεί η ίδια διαδικασία που προβλέπεται για την αρχική 
συγκρότηση τούτου. 

6. Το Διοικητικό Συμβουλίου, μπορεί αν το θεωρήσει 
σκόπιμο, να ορίσει με απόφαση του υπεύθυνους για τα 
διάφορα τμήματα ή τους τομείς δραστηριότητας του, 
από τα ίδια τα μέλη του. Επίσης μπορεί να ορίσει Γ ραμ¬ 
ματέα του Δημοτικού Οργανισμού Τουρισμού. 

7. Το Διοικητικό Συμβούλιο ορίζει καθήκοντα ειδικού 
Γ ραμματέα σε έναν υπάλληλο του Δημοτικού Οργανι¬ 
σμού Τουρισμού. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του δήμου Καρπά¬ 
θου το ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 8 Σεπτεμβρίου 2003 
Με εντολή Γεν. Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 10196 (6) 

Σύσταση Νομικού Προσώπου με την επωνυμία «Πολιτι¬ 
στικός Οργανισμός Δήμου Καλυμνίων (Δ.Ο.Π.)». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξειςτου Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Το άρθρο 203 του Π.Δ. 410/95 (ΔΚΚ). 

4. Την4699/Β729.8.97 (ΦΕΚ891/τ. Β79.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης Γ ενικής Δ/νσηςτης Περι¬ 
φέρειας στο Νομό Δωδ/σου». 

5. Την 237/2003 απόφαση του Δημοτικού Συμβουλίου 
Καλυμνίων, αποφασίζουμε: 

Εγκρίνουμε τη σύσταση Νομικού Προσώπου με την 
επωνυμία: «Πολιτιστικός Οργανισμός Δήμου Καλυμνίων 
(Π.Ο.Δ.) «ΣΚΕΥΟΣ ΖΕΡΒΟΣ», ο σκοπός, η διοίκηση και οι 
πόροι του ορίζονται με τα παρακάτω άρθρα: 

Άρθρο 1 ο 

Συστήνεται στο Δήμο Καλυμνίωντου Νομού Δωδεκανή- 
σου Νομικό Πρόσωπο Δημοσίου Δικαίου με την επωνυμία 
ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΑΛΥΜΝΙΩΝ 
«ΣΚΕΥΟΣ ΖΕΡΒΟΣ». 

Άρθρο 2ο 

Σκοπός του Νομικού αυτού Προσώπου είναι: 
α) Η ανάληψη πρωτοβουλιών και δράσεων για τη διαρ¬ 
κή πρόοδο του πνευματικού και πολιτιστικού επιπέδου 
του λαού της Καλύμνου, η υποβοήθηση κάθε αξιόλογης 
κίνησης σε όλους ανεξαιρέτως τους τομείς της γνώσης 
και της τέχνης και η διατήρηση και διαφύλαξη των πνευ¬ 
ματικών και πολιτιστικών αγαθών καθώς και των λαϊκών 
παραδόσεωντου τόπου μας. 

β) Ο καθορισμός, ο σχεδιασμός και η οργάνωση της πο¬ 
λιτιστικής πολιτικής του Δήμου και η υλοποίηση της πολι¬ 
τικής αυτής με κάθε πρόσφορο μέσο. 

γ) Η δημιουργία τεχνικών υποδομών και η «στέγαση» 
του πολιτισμού. 

δ) Η ανάληψη της ευθύνηςτηςΦιλαρμονικήςκαιτηςΧο- 
ρωδίας του Δήμου, που θα ενταχθούν (συγχωνευθούν) 
στο παρόν Ν.Π.Δ.Δ. μετά τη νόμιμη κατάργησή τους και η 
περαιτέρω ανάπτυξή τους. 

ε) Η οργάνωση και ανάπτυξη τμημάτων παιδικής χορω¬ 
δίας, παραδοσιακής μουσικής και χορωδίας Κ.Α.Π.Η. 

στ) Η οργάνωση της Δημοτικής Βιβλιοθήκης σε σύγ¬ 
χρονη βάση και με τη δυνατότητα χρήσης της ως ανα¬ 
γνωστηρίου αλλά και ως δανειστικής βιβλιοθήκης. 

ζ) Η ίδρυση Δημοτικού Ωδείου, με παραρτήματα στη 
Χώρα και στο Βαθύ, 
η) Η ίδρυση Δημοτικής Πινακοθήκης, 
θ) Η ανάπτυξη συνεργασίας μεταξύ των πολιτιστικών 
σωματείων και η στήριξή τους. 


ι) Η συνεργασία με συγκροτήματα παραδοσιακής μου¬ 
σικής και η στήριξή τους. 

ια) Η πραγματοποίηση πολιτιστικών εκδηλώσεων σε συ¬ 
νεργασία με επαγγελματικά - καλλιτεχνικά σχήματα. 

ιβ) Η οργάνωση ενός πολιτιστικού δικτύου σε επίπεδο 
συνοικίας. 

ιγ) Η συνεργασία με ανώτατα και ανώτερα πνευματικά 
και εκπαιδευτικά ιδρύματα, προκειμένου με τη στήριξή 
τους να επιτευχθούν συγκεκριμένοι στόχοι. 

Άρθρο 3ο 

Οιπόροιτου Νομικού Προσώπου αυτού είναι: 

α. Η ετήσια επιχορήγηση του Δήμου Καλυμνίων. 

β. Επιχορηγήσεις απο μέρους του Δημοσίου. 

γ. Κάθε είδους εισφορές, συνδρομές, δωρεές, κληρο¬ 
νομιές και κληροδοσίες. 

δ. Έσοδα από τη δική του περιουσία, καθώς και κάθε άλ¬ 
λη νόμιμη πρόσοδος. 

Άρθρο 4ο 

Το Νομικό Πρόσωπο διοικείται από εννεαμελές Διοικη¬ 
τικό Συμβούλιο. Η θητεία του Διοικητικού Συμβουλίου 
ακολουθεί την δημοτική περίοδο ή το υπόλοιπο αυτής. 

Πρόεδρος του Διοικητικού Συμβουλίου είναι ο Δήμαρ¬ 
χος Καλυμνίων ή άλλο πρόσωπο, αιρετό ή μη, που ορίζε¬ 
ται από αυτόν. Τα μέλη του Διοικητικού Συμβουλίου εκλέ¬ 
γουν στην αρχή κάθε διετίας τον Αντιπρόεδρο. 

Άρθρο 5ο 

Το Νομικό πρόσωπο εκπροσωπείται στα Δικαστήρια και 
σε κάθε άλλη Αρχή από τον Πρόεδρο και όταν αυτός κω¬ 
λύεται ή απουσιάζει από τον Αντιπρόεδρο. 

Άρθρο 6ο 

Η απόφαση αυτή ΔΕΝ θα προκαλέσει δαπάνη σε βάρος 
του προϋπολογισμού του Δήμου Καλυμνίων για το τρέχον 
οικ. έτος (2003). 

Γιατα επόμενα έτη και λόγω του ότι στους σκοπούς του 
Νομικού Προσώπου συμπεριλαμβάνεται η συγχώνευσή 
του - εντός του έτους 2004 - με τα Ν.Π.Δ.Δ. του Δήμου 
«Δημοτική Φιλαρμονική» και «Δημοτική Χορωδία», η ετή¬ 
σια δαπάνη δεν μπορεί να προϋπολογισθεί αλλά θα δια¬ 
μορφωθεί με βάση τις ανάγκες του νέου Νομικού Προ¬ 
σώπου, όπως αυτές θα προεκτιμηθούν μέσα στην πράξη 
συγχώνευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Σεπτεμβρίου 2003 
Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 230 (7) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Μπατσακούτσα Ασημίνα του 
Γεωργίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις του Ν. 2218 όπως τροποποιήθηκαν και 
συμπληρώθηκαν μέχρι σήμερα. 

2. Τον οργανισμό λειτουργίας της Νομαρχιακής Αυτο¬ 
διοίκησης Χίου. 

3. Το Π.Δ. 457/9.11.1983 (ΦΕΚ 174/τ.Α'/28.11.1983), για 
την ίδρυση και λειτουργία Ερασιτεχνικών Σχολών Χορού. 

4. Το Π.Δ. 347/25.9.1986 (ΦΕΚ 154/τ.Α'/8.10.1986), με¬ 
ταβίβαση αρμοδιοτήτων στους Νομάρχες. 

5. Το άρθρο 6 παρ. 4 του Ν. 1158/81 για τη σύσταση τε¬ 
τραμελούς επιτροπής ελέγχου. 

6. Τα 3758/29.1.1987 έγγραφο του Υπουργείου Πολιτι¬ 
σμού. 

7. Την κατατεθείσα αίτηση της Μπατσακούτσα Ασημί¬ 
νας για τη χορήγηση άδειας λειτουργίας ερασιτεχνικής 
σχολής χορού μετά συνοδεύοντα δικαιολογητικά. 

8. Το πρακτικό αυτοψίας της επιτροπής του άρθρου 6 
παρ. 4του Ν. 1158/81 για τον έλεγχο της καταλληλότητας 
του επίτης οδού Ριζαρίου, Δήμου Χίου, ακίνητου ιδιοκτη¬ 
σίας Σιδεράτου Παρασκευής που θα στεγάζει την υπό 
ίδρυση σχολή «ΑΙΙθοιό» - Πρότυπη Σχολή Χορού Ασημί¬ 
νας Μπατσακούτσα, αποφασίζουμε: 

1. Χορηγούμε στην Μπατσακούτσα Ασημίνα του Γεωρ- 
γίου άδεια ίδρυσης και λειτουργίας Ερασιτεχνικής Σχο¬ 
λής Χορού με την επωνυμία «ΑΙΙθρίΌ» Πρότυπη Σχολή Χο¬ 
ρού, με έδρα την πόλη Χίου, οδός Ριζαρίου. 

2. Η έναρξη λειτουργίας της Σχολής ορίζεται από το 
Σεπτέμβριο του 2003. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Ν.Α. Χίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 29 Σεπτεμβρίου 2003 
Ο Νομάρχης 

ΠΟΛΥΔΩΡΟΣ ΛΑΜΠΡΙΝΟΥΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 1117/1.9.2003 απόφαση του Υπουργού Εργα¬ 
σίας και Κοινωνικών Ασφαλίσεων με θέμα «Καθορισμός 
αριθμού θέσεων για τον Οργανισμό Ασφάλισης Ελεύθε¬ 
ρων Επαγγελματιών ΟΑΕΕ - (ΤΕΒΕ), φορέα του Υπουρ¬ 
γείου Εργασίας και Κοινωνικών Ασφαλίσεων, που πλη- 
ρούνται από άτομα που προστατεύονται από το 
Ν.2643/1998 και κατανομή των θέσεων αυτών», που δη- 
μοσιεύθηκε στο ΦΕΚ 1293/Β /12.9.2003 διορθώνεται το 
εξής σφάλμα: 

Στη σελίδα 18252 του ΦΕΚ η θέση ΔΕ Επιμελητών Ει¬ 
σπράξεων - Βεβαιωτών της κατηγορίας προστασίας 
Α.Μ.Ε.Α. δίδεται στη Νομαρχία Αθηνών αντί για τη Νο¬ 
μαρχία Δυτικής Αττικής. Το ίδιο ισχύει για την κατηγορία 
προστασίας Πολυτέκνων που δίδεται στη Νομαρχία Αθη¬ 
νών αντί για τη Νομαρχία Δυτικής Αττικής, για την κατη¬ 
γορία προστασίας Εθνικής Αντίστασης που δίδεται στη 
Νομαρχία Αθηνών αντί για τη Νομαρχία Δυτικής Αττικής 
και τέλος για την κατηγορία προστασίας Έμμεση 
Α.Μ.Ε.Α. που δίδεται στη Νομαρχία Αθηνών αντί για τη 
Νομαρχία Δυτικής Αττικής. Έτσι διορθώνονται οι εσφαλ¬ 
μένες εγγραφές ΔΥΤΙΚΗΣ ΑΤΤΙΚΗΣ και αντί αυτών τίθε¬ 
νται οι ορθές εγγραφές ΑΘΗΝΩΝ. 

(Από το Υπ. Εργασίας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




